stanford-oval/wikipedia huggingface dataset:
Torkkupeitto

Torkkupeitto nojatuolin päällä.
Torkkupeitto tai lepopeite on sohvalla tai sijatun vuoteen päiväpeitteen päällä otettavia päiväunia varten tarkoitettu pienehkö ja kevyt peite, joka on tarpeen tullen helposti otettavissa esiin. Aiemmin torkkupeittoina käytettiin myös villasta tehtyjä isoja, hapsureunaisia hartiahuiveja.
Torkkupeitot ovat kooltaan noin 120 × 150 cm. Halvemmissa torkkupeitoissa käytetään villan sijasta materiaalina akryyliä. Torkkupeitto on myös suosittu neulomalla itse tehtävä käsityö.
Torkkupeiton kaltainen tekstiili on myös autossa tai muualla kodin ulkopuolella käytettävä matkahuopa.
Vuonna 2010 kansanedustajien työhuoneisiin Eduskuntataloon hankitut torkkupeitteet herättivät kohua, kun ne maksoivat yli sata euroa kappale ja ne hankittiin ilman kilpailutusta.
Todd Hendley

| Todd Hendley> Henkilötiedot |
| --- | --- |
Koko nimi:  Todd Hendley
Syntynyt: 17. kesäkuuta 1984 (ikä 40) Wheaton, Illinois, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  206 cm
Paino:  107 kg
Nyk. joukkue:   PVSK-Panthers
Sarja:  Nemzeti Bajnokság I/A
Pelaajaura
Yliopistojoukkueet
2005–2008:   UNC Wilmington
Seurajoukkueet
2008–2009 2009–2010 2010–2011 2011–2012 2012–:   Düsseldorf Giants  Landstede Basketbal  Namika Lahti  Kauhajoen Karhu  PVSK-Panthers
Todd Hendley (s. 17. kesäkuuta 1984 Wheaton, Illinois) on yhdysvaltalainen koripalloilija, joka edustaa Unkarin pääsarjassa pelaavaa PVSK-Panthersia. Hendley on pituudeltaan 206 cm ja pelaa joukkueessaan ison laitahyökkääjän sekä sentterin pelipaikoilla.
Hendley aloitti syksyllä 2008 ammattilaisuransa koripalloilijana Saksan Bundesliigasta Giants Düsseldorfin joukkueessa. Düsseldorfin joukkueessa Hendley jakoi peliminuutit kahdeksan muun yhdysvaltalaisen ammattilaispelaajan kanssa ja siksi kausi Saksassa sujui melko vaatimattomilla tehoilla. Hendley teki Saksan kaudellaan keskimäärin 6,6 pistettä ja otti 2,6 levypalloa ottelua kohti. Seuraavaksi kaudeksi Hendley siirtyi Hollannin pääsarjaan Landstede Basketbal -joukkueeseen. Hollannissa Hendley pelasi hänelle luontevampaa ison laitahyökkääjän pelipaikkaa ja viimeisteli kauden aikana 16,2 pistettä ottelua kohti. Hänet valittiin kaudella 2009–2010 Hollannin tähdistöotteluun.
Todd Lodwick

| Mitalit | Mitalit | Mitalit |  |
| --- | --- | --- | --- |
|  Todd Lodwick  |  Todd Lodwick  |  Todd Lodwick  |  |
Maa:   Yhdysvallat
Yhdistetty
|  Olympialaiset  |  Olympialaiset  |  Olympialaiset  |  |
|  Hopeaa | Vancouver 2010 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Liberec 2009 | yhteislähtökilpailu |  |
|  Kultaa | Liberec 2009 | normaalimäki + 10 km |  |
|  Pronssia | Val di Fiemme 2013 | normaalimäen joukkuekilpailu |  |
Todd Lodwick (s. 21. marraskuuta 1976 Steamboat Springs, Colorado, Yhdysvallat) on yhdysvaltalainen uransa lopettanut yhdistetyn kilpailija ja maailmanmestari.
Lodwick on osallistunut urallaan kuusiin talviolympialaisiin. Lillehammerissa 1994 hän sijoittui henkilökohtaisessa kilpailussa 13:nneksi ja joukkuekilpailussa seitsemänneksi. Naganossa 1998 hän sijoittui henkilökohtaisessa kilpailussa 20:nneksi ja joukkuekilpailussa kymmenenneksi. Salt Lake Cityn olympialaisissa 2002 hän sijoittui viidenneksi sprintissä ja seitsemänneksi normaalikilpailussa. Lisäksi hän oli mukana Yhdysvaltain joukkueessa, joka sijoittui neljänneksi joukkuekilpailussa. Torinon olympialaisissa 2006 Lodwick oli kahdeksas normaalikilpailussa, yhdeksäs sprintissä ja seitsemäs joukkuekilpailussa. Vancouverissa 2010 Lodwick oli hopealla joukkuekilpailussa, neljäs normaalimäen kilpailussa ja kolmastoista suurmäen kilpailussa. Sotšissa 2014 hän sijoittui joukkuekilpailussa kuudenneksi.
Maailmanmestaruuskilpailuihin Lodwick otti osaa ensimmäisen kerran Thunder Bayssä 1995, jossa hän sijoittui neljänneksi joukkuekilpailussa. Liberecissä 2009 Lodwick voitti yhteislähtökilpailussa ensimmäisen maailmanmestaruutensa. Kaksi päivää myöhemmin hän voitti normaalimäen Gundersen-kilpailun mestaruuden. Oslon MM-kilpailuissa 2011 hän oli suurmäen Gundersen-kilpailussa viides ja normaalimäen kilpailussa kahdeksas. Val di Fiemmen MM-kilpailuissa 2013 Lodwick voitti pronssia yhdessä Yhdysvaltojen joukkueen kanssa normaalimäen joukkuekilpailussa. Henkilökohtaisissa kilpailuissa hän on MM-kisoissa sijoittunut lisäksi kaksi kertaa kolmannelletoista sijalle sprintissä. 1996 junioreiden MM-kilpailuissa Italian Asiagossa Lodwick voitti normaalikilpailun maailmanmestaruuden.
Yhdistetyn maailmancupissa Lodwick on voittanut kuusi osakilpailua ja seisonut yhteensä 28 kertaa palkintokorokkeella. Hänen paras sijoituksensa kokonaiskilpailussa on neljäs tila, johon hän on yltänyt kolmella eri kaudella.
Lodwick lopetti uransa kauden 2005–2006 jälkeen, mutta teki paluun kaudelle 2008–2009. Joulukuussa 2008 hän kilpaili yhdistetyn Continental Cupissa neljässä osakilpailussa, joista voitti kolme ja oli kerran toinen. Ensimmäiset maailmancupin kilpailunsa paluunsa jälkeen hän kilpaili 27.–28. joulukuuta Oberhofissa ja sijoittui molemmissa kilpailuissa toiseksi.
Lodwick kilpaili viimeisen kerran yhdistetyn maailmancupissa joulukuussa 2013 sekä arvokilpailuissa Sotšin olympialaisissa 2014.
Tupolev Tu-234

| Tupolev Tu-234 (Tu-204-300) |
| --- | --- | --- |

Kuvaus
Tyyppi: Keskipitkän matkan matkustajalentokone
Miehistö: 
Matkustajat: 99-166
Ensilento: 1994
Valmistaja: Tupolev
Valmistusmäärä: 
Mitat
| Pituus | 40,20 m |  |
| Kärkiväli | 40,88 m |  |
| Korkeus | 13,90 m |  |
Massa
| Omamassa | 54 000 kg |  |
| Hyötykuorma | 18 000 kg |  |
| Lentoonlähtömassa | 86 000 kg - 103 000 kg |  |
Voimanlähde
Moottori: 2 kpl Aviadvigatel PS-90P
Teho: 
Suoritusarvot
| Lentonopeus | 850 km/h |  |
| Kantama | 5 800 km |  |
| Lakikorkeus | 12 100 m |  |
Tupolev Tu-234 on venäläinen keskipitkän matkan matkustajalentokone, joka tunnetaan myös Tupolev Tu-204-300:na. Se on rungoltaan lyhennetty versio Tupolev Tu-204-100:sta.
Matkailijan koronatesti

Matkailijan koronatesti, Fit2Fly-todistus, sekä koronapassi eli digitaalinen vihreä todistus (engl. digital green certificate) ovat todistuksia, joiden tarkoitus on osoittaa, ettei matkustava henkilö levitä COVID-19-tautia. Todistus esitetään rajaviranomaisille alueilla, jotka edellyttävät taudittomuutta maahan saavuttaessa. Todistuksen voi saada negatiivisen koronavirustuloksen jälkeen. Euroopan vihreän todistuksen voi saada myös rokotettu henkilö, tai henkilö, joka ei levitä tautia muulla tavoin.
Taustaa

Osa valtioista edellyttää todistusta negatiivisesta koronan osoitustestistä maahan saavuttaessa, jotta viranomaisilla olisi mahdollisuus hallita maan epidemiatilannetta ja toimia tehokkaasti sen hillitsemiseksi. Yksityisiä terveyspalveluita tarjoavan yrityksen koronatestiin pääsee jokainen kyseistä todistusta tarvitseva. Fit2Fly-todistuksen saa salatulla sähköpostilla tulosten valmistumisen jälkeen 2-3 päivän sisällä. Todistus toimii virallisena todistuksena henkilön matkustuskelpoisuudesta.
Matkailijan koronatestillä voi myös varmistaa, että henkilö, joka saapuu Suomeen maasta, jossa koronaviruksen esiintyvyys on Suomen tämän hetkistä tilannetta korkeampi, ei kanna tartuntaa.
Suomessa

Suomen hallitus tiedotti 11.9.2020 uusista matkustusrajoituksien löyhentämisestä. Rajoituksia tullaan syksyn aikana muuttamaan siten, että siirtymisen toisessa vaiheessa 1. lokakuuta – 22. marraskuuta korkeamman ilmaantuvuuden maasta tuleva voi lyhentää 14 vuorokauden omaehtoista karanteenia, jos matkustajalla on negatiivinen koronatestitulos. Myöhemmin 23. marraskuuta alkaen testituloksia edellytetään niistä maista saapuvilta, joissa koronatartuntoja on paljon.
Suomalaisten koronarokotusten tiedot tulevat toukokuussa Omakanta-palveluun. Euroopan yhteinen koronatodistus on määrä tulla käyttöön Suomessa heinäkuussa 2021.
EU:n koronapassi > Toimintaperiaate

Päämääränä on saada kansalaisten terveystiedot liikkumaan Euroopan maiden välillä. Vihreän todistuksen voisi saada jos ei todennäköisesti levittäisi tautia. Tällaisia tilanteita ovat muun muassa jos on saanut rokotteen, on saanut hiljattain negatiivisen testaustuloksen tai on sairastanut taudin ja toipunut siitä.
Tarkoituksena on saada koronapassi toimintaan kesään mennessä. Todistus on digitaalisessa muodossa ja se tulisi näyttää rajatarkistuksessa. Koronatodistuksessa on QR-koodi, joka voidaan lukea esimerkiksi mobiililaitteen näytöltä. Passin myöntämisestä vastaisi kunkin maan viranomaiset.
EU:n koronapassi > Toteutuksen eteneminen > Julkistus 17. maaliskuuta

Euroopan komissio ilmoitti suunnitelmista ottaa käyttöön "koronapassin" eli todistuksen koronarokotuksen saamisesta. Suomi on ottamassa käyttöön todistuksen toukokuussa. Muualla Euroopassa se voidaan ottaa käyttöön mahdollisesti jo kesäkuussa. Todistuksen virallinen nimi on digitaalinen vihreä todistus (engl. digital green certificate)
EU:n koronapassi > Toteutuksen eteneminen > Keskustelu Euroopan parlamentissa 28. huhtikuuta

Toimintaperiaatteista keskusteltiin Europarlamentissa vielä 28.4.2021. Parlamentissa on vaadittu, että koronatodistuksesta ei saa tulla ennakkoehtoa matkustamiselle. Myös COVID-19-näytteenoton tulisi parlamentaarikkojen mielestä olla edullista, ettei kanslaiset joudu eriarvoiseen asemaan. Silvia Modig nosti myös esille euroopan parlamentissa, ettei ole varmuutta toimiiko kaikki rokotteet virusmuunnoksiin. Oikeuskomissaari Didier Reynders näki riskinä, että ilman yhteistä asiakirjaa todistuksia tulee olemaan useampi ja niiden tarkistaminen on vaikeampaa ja väärennösten riski kasvaa.
Kansainvälinen rokotuskortti

Monissa maissa matkustajalta vaaditaan rokotustodistus. Tällainen on WHO:n keltainen kortti, johon merkitään muun muassa keltakuumerokotus. Siihen voi merkitä myös kaikki muutkin annetut rokotukset, jolloin oma, ajantasainen rokotussuoja on koottuna yhteen paikkaan. THL:n verkkosivulla on lueteltuna maat ja kunkin maan kohdalla mainitaan suositeltava ja harkittava rokotesuoja.
Aiheesta muualla

Timo Harakka: Lakimuutos vaatisi Suomeen tulevaa ulkomaalaista esittämään todistuksen negatiivisesta koronatestistä – tarkistusvelvollisuus yhtiöille Yle Uutiset. Viitattu 2.9.2020.
Fit-To-Fly Medical Certificates, PassportHealth
Coronavirus testing, Finnair
Koronatodistus, Mehiläinen
Lippu, passi ja rokotustodistus? EU kiistelee rokotetodistuksista, Finnair uskoo niiden tulevan osaksi koneeseen nousua, Yle
Tiivistyminen

Aineen olomuodot
Tiivistyminen eli kondensaatio on aineen olomuodon muutosprosessi, jossa kaasumainen aine muuttuu nesteeksi. Kaasumainen aine on joko kaasua tai höyryä. Höyryn ero kaasuun on se, että höyry voidaan tilavuutta muuttamalla muuttaa nesteeksi. Kaasussa liike-energia on niin suurta, ettei kaasu voi muuttua nesteeksi, ellei lämpötila laske.
Tiivistymiseen liittyviä luonnonilmiöitä ovat muun muassa sade ja kaste. Tiivistymistä ja muita olomuodon muutoksia hyödynnetään monissa teknisissä laitteissa kuten jääkaapeissa ja ilmastointilaitteissa.
Aineen tiivistyessä aine luovuttaa lämpöenergiaa, tiivistymisessä vapautuva energia on kullekin aineelle ominainen ja se on sama kuin höyrystymislämpö. Tiivistymisessä aineen lämpötila ei muutu, vaan pysyy koko prosessin ajan vakiona.
Aineen tiivistymislämpötila riippuu paineesta. Paineen ollessa korkea, aineen höyrystymislämpötila on korkea eli samalla aineen tiivistymislämpötila nousee.
Kastepiste

Ilman jäähtyessä riittävästi vesihöyry muuttuu kylläiseksi ja tiivistyy sumuksi tai kasteeksi esimerkiksi autojen tuulilasiin. Tällöin ilman suhteellinen kosteus on 100% ja kastepistettä vastaava kylläisen vesihöyryn paine on yhtä suuri kuin ilmassa olevan vesihöyryn osapaine. Kastepisteen ollessa veden jäätymispistettä alempi vesihöyry härmistyy jääksi. Kastepisteessä vettä ei haihdu avoimesta astiasta ilmaan ja esimerkiksi pyykki ei kuivu.
Aiheesta muualla

Kuvia tai muita tiedostoja aiheesta Tiivistyminen Wikimedia Commonsissa
Aineen olomuodot
kiinteä • neste • kaasu • plasma
jähmettyminen ↔ sulaminen • höyrystyminen ↔ tiivistyminen • härmistyminen ↔ sublimoituminen
(Bosen–Einsteinin kondensaatti • fermioninen kondensaatti • supralasi • supraneste)
Vesihöyry tiivistynyt hämähäkin verkkoon
Tx

Tx tarkoittaa seuraavia:
Texas, postilyhenne TX, Yhdysvaltain osavaltio
Air Caraibes, IATA-koodi TX, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tx”, voi hakea sivunnimihaulla, laajalla sivunnimihaulla tai tekstihaulla.
Trend Micro

| Trend Micro Incorporated |
| --- | --- |

Yritysmuoto:  pörssiyhtiö
ISIN:  JP3637300009
Perustettu:  1988
Kotipaikka:   Tokio, Japani
Toimiala:  tietotekniikka
Kotisivu:  trendmicro.com
Infobox OKVirheellinen NIMI-arvo: 
Trend Micro Incorporated on vuonna 1988 perustettu tietoturvaratkaisuja tarjoava japanilainen yritys, jonka päämaja on Tokiossa. Yhtiöllä on yli 5200 työntekijää, ja vuonna 2012 sen liikevaihto oli 1,2 miljardia yhdysvaltain dollaria.
Aiheesta muualla

Trend Micro (englanniksi)
Virustorjunta
| --- | --- |
Mainittavia yrityksiä::  Avast Software AVG Technologies Avira Bitdefender Cisco Systems Comodo Group Dr. Web F-Secure Kaspersky Lab Intel Security (ent. McAfee) Lavasoft Malwarebytes Microsoft Panda Security Symantec Corporation Trend Micro ZoneAlarm
Ohjelmia eri alustoille:: 
• Työpöytä • Palvelimet:  AhnLab Avast Antivirus AVG Anti-Virus Avira Antivirus Bitdefender BullGuard Comodo Internet Security Dr. Web F-Secure Advanced SystemCare Kaspersky Internet Security Malwarebytes Anti-Malware McAfee VirusScan Microsoft Security Essentials Microsoft Windows Defender Panda Security Sophos Symantec Endpoint Protection Norton Internet Security Trend Micro Internet Security ZoneAlarm
• Mobiililaitteet • Tabletit:  AhnLab AVG Anti-Virus Avira Antivirus Bitdefender BullGuard Comodo Mobile Security Dr. Web F-Secure Intel Security Trend Micro
Todd Holland

| Todd Holland> Henkilötiedot |
| --- | --- |
Syntynyt: 1961 Pennsylvania, Yhdysvallat
Ammatti:  Ohjaaja
Ohjaaja
Palkinnot
 Primetime Emmy Paras ohjaus komediasarjassa Veljemme on nero (2000, 2001)  The Larry Sanders Show (1998) 
Aiheesta muualla
IMDb 
Elonet
Todd Holland (s. 1961 Pennsylvania, Yhdysvallat) on yhdysvaltalainen televisio-ohjaaja ja -tuottaja. Hän on voittanut kolmesti Primetime Emmy -palkinnon.
Aiheesta muualla

Todd Holland Internet Movie Databasessa. (englanniksi)
Tony Gonzalez

| Tony Gonzalez |
| --- | --- |

Henkilötiedot
Syntynyt: 27. helmikuuta 1976 Torrance, Kalifornia
Kansalaisuus:   Yhdysvallat
Amerikkalaisen jalkapallon pelaaja
Lempinimi:  Gonzo
Pituus:  196 cm
Paino:  112 kg
Pelipaikka:  Sisempi laitahyökkääjä
Pelinumero:  88
Pelaajaura
Seurat:  Kansas City Chiefs Atlanta Falcons
NFL-varaus:  13. varaus, 1997 Kansas City Chiefs
Pääsarjaura:  1997–2014
Hall of Fame:  2019
Aiheesta muualla
www.tonygonzalez88.com
Anthony David Gonzalez (s. 27. helmikuuta 1976, Torrance, Kalifornia) on yhdysvaltalainen amerikkalaisen jalkapallon pelaaja. Häntä pidetään yhtenä kaikkien parhaimmista sisemmistä laitahyökkääjistä. Gonzalez pelasi NFL-liigassa vuosina 1997–2014 edustaen Kansas City Chiefsiä ja Atlanta Falconsia. Hän on liigan historian eniten pisteitä tehnyt sisempi laitahyökkääjä. Vuonna 2019 Gonzalez valittiin Pro Football Hall of Fameen.
Pelaajaura

Gonzalez edusti yliopistourallaan Kalifornian yliopistoa pelaten amerikkalaisen jalkapallon lisäksi myös koripalloa.
Kansas City Chiefs varasi Gonzalezin 1. kierroksella vuoden 1997 varaustilaisuudessa. Hän pelasi Chiefsissä vuoteen 2008 asti. Hänellä on eniten syötön vastaanottoja, syöttöjaardeja ja touchdowneja joukkueen historiassa. Kauden 2008 jälkeen Chiefs kauppasi Gonzalezin Atlanta Falconsiin 2. kierroksen varausoikeutta vastaan.
Gonzalez jatkoi hyviä otteitaan Atlantassa. Hänellä on sisempien laitahyökkääjien NFL-ennätykset ,uun muassa syöttöjen vastaanotoissa, kiinniottojaardeissa, touchdowneissa. Vain Jerry Ricella on enemmän syötön vastaanottoja, kun mukaan lasketaan kaikkien pelipaikkojen pelaajat. 17 NFL-kauden jälkeen Gonzalez ilmoitti lopettavansa uransa vuonna 2014.
Gonzalez on valittu Pro Bowliin 13 kertaa, kauden tähdistökokoonpanoon 9 kertaa ja lisäksi hänet valittiin myös 2000-luvun vuosikymmenen tähdistöjoukkueeseen.
Yksityiselämä

Gonzalezilla on kaksi lasta. Hän noudattaa pääosin vegaania ruokavaliota.
Tom Kane

| Tom Kane |
| --- | --- |

Henkilötiedot
Koko nimi:  Thomas Kane Roberts
Syntynyt: 15. huhtikuuta 1962 (ikä 62)  Overland Park, Kansas
Näyttelijä
Taiteilijanimet:  Tom Kayne
Aktiivisena:  1977–
Merkittävät roolit:  Darwin (Villit Marjaset) Professori Utonium (Tehotytöt) Apinanyrkki (Kim Possible) Yoda (Star Wars: Clone Wars) Herra Herriman (Foster's Home for Imaginary Friends) Magneto (Wolverine and the X-Men)
Aiheesta muualla
Viralliset kotisivut
IMDb 
Tom Kane (oikealta nimeltään Thomas Kane Roberts, s. 15. huhtikuuta 1962 Overland Park, Kansas) on yhdysvaltalainen ääninäyttelijä.
Ura

Kansasissa syntynyt Kane on toiminut ääninäyttelijänä 15-vuotiaasta lähtien, jolloin hän teki äänirooleja Kansasin mainos- ja radiomainoksiin. Eräässä mainostoimistossa Kanea luultiin ammattilaisääninäyttelijäksi, jonne hän oli hakenut töitä. Kanen isä vei hänet aluksi autolla  paikalle, jolloin työnantajat olettivat Kanen isän olevan heidän palkkaamansa työntekijä, kunnes Kanen isä osoitti poikaansa. Myöhemmin päästyään urallaan eteenpäin työskentelemään Los Angelesiin, Kane on tehnyt useimmiten 10-tuntisia työpäiviä.
Ura > Animaatiot ja videopelit

Animaatioissa Kane on toiminut 1990-luvulta asti. Hänen tunnettuihin äänirooleihinsa kuuluvat muun muassa Darwin, professori Utonium, Yoda ja Apinanyrkki, sekä herra Herriman. Kane toimi myös vuonna 2008 ikääntyneen Rautamiehen äänenä elokuvassa Next Avengers: Heroes of Tomorrow. Lisäksi hän oli myös Magneton äänenä animaatiosarjassa Wolverine and the X-Men vuosina 2008–2009. Kane toimi pääroolissa Star Wars: The Clone Wars tietokoneanimaatiosarjassa, joka oli jatkoa samannimiselle elokuvalle Star Wars: The Clone Wars. Molemmissa tuotannoissa hän toimi Yodan äänenä, sekä kertojan roolissa, josta Kane sai erityisesti kritiikkiä faneilta.
Kane on tehnyt myös useita äänirooleja videopeleihin, joista suurin osa on ollut Tähtien sota aiheisia pelejä. Kanella oli rooli myös Final Fantasy XII -pelissä, sekä Batman: Arkham Asylumissa, jossa hän toimi komisario James Gordonin äänenä.
Hän toimi kertojaäänenä Jimilläkin esitetyssä dokumenttisarjassa The Final Report.
Ura > Trailerit

Kane on tehnyt myös mainosjuontoja trailereihin vuodesta 1988 lähtien. Hän teki muun muassa trailerijuonnon WALL•E elokuvalle, jonka äänityksessä Kane joutui tekemään seitsemän eri versiota.
Ty

Ty tarkoittaa seuraavia:
tahiti, ISO 639-1 -koodi ty, kieli
Air Calédonie, IATA-koodi TY, lentoyhtiö
Iberworld, IATA-koodi TY, lentoyhtiö
Turun yliopisto, TY, yliopisto Suomessa
tariffiyksikkö, ty, taloustieteen mittayksikkö
Ty, yhdysvaltalainen leikkikaluvalmistaja
ty, unkarin aakkosten kirjain
kiitos, ty, englannin sanoista thank you, Internetissä käytettävä slangisana.
Miehen etunimeä, suosittu varsinkin Yhdysvalloissa:
Ty Burrell, yhdysvaltalainen näyttelijä
Ty Cobb, yhdysvaltalainen baseballpelaaja
Ty Conklin, yhdysvaltalainen jääkiekkomaalivahti
Ty Dellandrea, kanadalainen jääkiekkoilija
Ty Detmer, yhdysvaltalainen amerikkalaisen jalkapallon pelaaja
Ty Dolla Sign, yhdysvaltalainen laulaja, lauluntekijä, multi-instrumentalisti ja tuottaja
Ty Fox, yhdysvaltalainen homopornonäyttelijä
Ty Franck, yhdysvaltalainen kirjailija
Ty Olsson, kanadalainen näyttelijä
Ty Panitz, yhdysvaltalainen näyttelijä
Ty Pennington, yhdysvaltalainen malli ja televisiojuontaja
Ty Rattie, kanadalainen jääkiekkoilija
Ty Smith, kanadalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ty”, voi hakea sivunnimihaulla, laajalla sivunnimihaulla tai tekstihaulla.
Matti Ollikainen

Matti Ollikainen (s. 15. syyskuuta 1980) on suomalainen lentopalloilija. Urallaan hän on pelannut Suomen A-maajoukkueessa, sekä kotimaan kenttien lisäksi Saksan Bundesliigassa sekä Venäjän Superliigassa. Ollikainen lopetti yllättäen uransa vuonna 2006, mutta teki paluun kentille Mestaruusliigassa kaudella 2009-10.
Ura > SM-liiga

Ollikainen aloitti lentopallouransa Lempäälän Jyryssä. Hän nousi nopeasti urallaan ylöspäin, ja SM-liigaan Isku-Volleyn SM-liigajoukkueeseen. Kaudella 2002 Ollikainen juhli suomenmestaruutta Isku-Volleyn paidassa. Lisäksi hänet valittiin SM-liigan tähtiseitsikkoon kauden päätteeksi. Seuraavalla kaudella Ollikainen jatkoi vahvaa menoaan johdattaen Isku-Volleyn SM-finaaleihin jälleen. Finaalisarja päättyi kuitenkin pettymykseen kun tamperelaiset hävisivät viidennen ja ratkaisevan finaalin tiukasti. Ollikainen valittiin jo toisen kerran peräkkäin SM-liigan tähtiseitsikkoon.
Ura > Ammattilaisvuodet

Kauden 2004 päätteeksi Ollikainen siirtyi ammattilaiseksi Venäjän Superliigaan Fakelin joukkueeseen. Hän teki suomalaista lentopalloiluhistoriaa olemalla ensimmäinen suomalainen pelaaja Venäjän Superliigassa, kun Ollikainen astui kentälle superliigassa kaudella 2005. Oltuaan vuoden Venäjän Superliigassa Ollikainen siirtyi pelaamaan Saksan Bundesliigaan SCC Berliinin joukkueeseen.
SCC Berliinissä Ollikainen jatkoi hyviä otteitaan nousemalla joukkueen tähtipelaajaksi yhdessä suomalaisen Nisse Huttusen kanssa. Kauden päätteeksi Ollikainen pääsi juhlimaan Saksassa pronssia, kun hänen joukkueensa kaatoi pronssipeleissä Unterhachingin otteluvoitoin 2-1.
Kauden jälkeen Ollikainen lopetti yllättäen uransa huippulentopallossa. Lopettamiseen johtaneita syitä oli monta, joita ei yleisö tiedä tähänpäiväänkään mennessä. Ollikainen oli muutaman vuoden sivussa, kunnes teki paluun kaudeksi 2009-10. Hän debytoi Isku-Veikkojen joukkueessa Mestaruusliigassa. Isku-Veikot tippui liigasta kauden jälkeen, ja Ollikainen siirtyi vanhaan kotiseuraansa Tampereen Isku-Volleyhin. Isku-Volleyssa hän alkoi nousta hiljalleen takavuosien tasolleen ja voitti SM-pronssia kauden 2010-11 päätteeksi.
Kaudella 2011-12 Ollikainen jatkoi Isku-Volleyssa. Joukkue tippui puolivälierissä. Ollikainen ei jatkanut Iskussa kauden jälkeen eikä siirtynyt muihinkaan pääsarjatason seuroihin.
A-maajoukkue

Miesten A-maajoukkueeseen Ollikainen nousi ensimmäisen kerran kaudella 2001. A-maajoukkueessa hän nousi nopeasti joukkueen runkopelaajaksi. Hänen viimeisiksi peleikseen A-maajoukkueessa jäivät Euroopan liigan finaalit, joista joukkue voitti hopeaa häviten finaalissa Venäjälle.
Saavutukset > Henkilökohtaiset

SM-liigan All-Stars pelaaja 2002, 2003
A-maaotteluita 86. kappaletta
Ensimmäinen suomalaispelaaja Venäjän Superliigassa 2005
Saavutukset > Seurajoukkueessa

Suomenmestaruus 2002
Suomen Cupin voitto 2002
SM-hopeaa 2003
SM-pronssia 2011
Saksan liigan pronssia 2006
Saavutukset > A-maajoukkueessa

Euroopan liigan hopea 2005
Joukkueet

1997-2004  Tampereen Isku-Volley
2004-2005  Fakel Urengoi
2005-2006  SCC Berliini
2006-2009 Ei pelannut missään
2009-10  Isku-Veikot
2010-11 Isku-Volley
Trenchtown

Trenchtown on Jamaikan pääkaupungin Kingstonin sisällä sijaitseva asumiskeskittymä. On virhekäsitys, että alue olisi  nimetty alueen läpi kulkevan avoimen viemärin mukaan (trench (eng.) = kaivanto) kuten usein on väitetty. 1700-luvulla irlantilaistaustainen karjankasvattaja Daniel Power Trench käytti aluetta laitumenaan, mistä johtui paikan silloinen nimitys Trench Pen, joka myöhemmin asutuksen levittyä sinne muuttui nimeksi Trenchtown. Alueen hygieniataso on heikko ja lapsikuolleisuus vakava ongelma.